CELEX: 32021D0106
Language: lv
Date: 2021-01-28 00:00:00
Title: Komisijas Īstenošanas lēmums (ES) 2021/106 (2021. gada 28. janvāris), ar ko tiek pagarināts pasākums, ar kuru Francijas Ekoloģiskās pārejas ministrija atļauj piedāvāt tirgū un lietot propān-2-olu saturošus dezinfekcijas līdzekļus saskaņā ar Eiropas Parlamenta un Padomes Regulas (ES) Nr. 528/2012 55. panta 1. punktu (izziņots ar dokumenta numuru C(2021) 380) (Autentisks ir tikai teksts franču valodā)

1.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 35/25
               
            
         KOMISIJAS ĪSTENOŠANAS LĒMUMS (ES) 2021/106
         (2021. gada 28. janvāris),
         ar ko tiek pagarināts pasākums, ar kuru Francijas Ekoloģiskās pārejas ministrija atļauj piedāvāt tirgū un lietot propān-2-olu saturošus dezinfekcijas līdzekļus saskaņā ar Eiropas Parlamenta un Padomes Regulas (ES) Nr. 528/2012 55. panta 1. punktu
         
            
               (izziņots ar dokumenta numuru C(2021) 380)
            
         
         (Autentisks ir tikai teksts franču valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 55. panta 1. punkta trešo daļu,
         tā kā:
         
                     (1)
                  
                  
                     Francijas Ekoloģiskās pārejas ministrija (“kompetentā iestāde”) saskaņā ar Regulas (ES) Nr. 528/2012 55. panta 1. punkta pirmo daļu 2020. gada 13. martā pieņēma lēmumu (kas 2020. gada 29. jūnijā tika grozīts) atļaut uz laikposmu līdz 2020. gada 31. decembrim piedāvāt tirgū un lietot cilvēka higiēnai paredzētus propān-2-olu saturošus dezinfekcijas līdzekļus (1. produkta veids, kā definēts Regulas (ES) Nr. 528/2012 V pielikumā) (“pasākums”). Kompetentā iestāde atbilstoši minētās regulas 55. panta 1. punkta otrajai daļai informēja Komisiju un pārējo dalībvalstu kompetentās iestādes par šo pasākumu un sniedza tā pamatojumu.
                  
               
                     (2)
                  
                  
                     Saskaņā ar kompetentās iestādes sniegto informāciju pasākums bija nepieciešams, lai aizsargātu sabiedrības veselību. 2020. gada 11. martā Pasaules Veselības organizācija (PVO) paziņoja par koronavīrusa slimības (Covid-19) pandēmiju. 2020. gada 22. martā Francijas parlaments pieņēma likumu, ar ko izsludina sabiedrības veselības ārkārtas situāciju. Kā profilaktisku pasākumu pret Covid-19 slimības izplatīšanos un kā alternatīvu roku mazgāšanai ar ziepēm un ūdeni PVO un Francijas Veselības ministrija iesaka izmantot roku dezinfekcijas līdzekļus uz spirta bāzes. Šis pasākums attiecas uz līdzekli, kura sastāvs atbilst PVO ieteiktajai uz propān-2-ola bāzes izgatavota līdzekļa formulai.
                  
               
                     (3)
                  
                  
                     Pēc PVO ieteiktās formulas izgatavots dezinfekcijas līdzeklis uz propān-2-ola bāzes kā aktīvo vielu satur propān-2-olu. Propān-2-ols ir apstiprināts lietošanai 1. produkta veida (cilvēka higiēnai paredzētos) biocīdos, kas definēti Regulas (ES) Nr. 528/2012 V pielikumā.
                  
               
                     (4)
                  
                  
                     Kopš Covid-19 pandēmijas uzliesmojuma Francijā ir ārkārtīgi liels pieprasījums pēc dezinfekcijas līdzekļiem; tas izraisījis nepieredzētu šādu produktu deficītu. Pirms šā pasākuma Francijā nebija saskaņā ar Regulu (ES) Nr. 528/2012 atļautu roku dezinfekcijas līdzekļu. Francijā Covid-19 rada nopietnu sabiedrības veselības apdraudējumu, un papildu dezinfekcijas līdzekļi ir būtiski svarīgi minētās slimības izplatības kontrolei, ņemot vērā, ka roku mazgāšana ar ziepēm un ūdeni ne vienmēr ir iespējama.
                  
               
                     (5)
                  
                  
                     2020. gada 10. septembrī Komisija no kompetentās iestādes saņēma pamatotu pieprasījumu pasākumu pagarināt saskaņā ar Regulas (ES) Nr. 528/2012 55. panta 1. punkta trešo daļu. Pieprasījums tika pamatots ar bažām, ka Covid-19 varētu sabiedrības veselību apdraudēt arī pēc 2020. gada 31. decembra, un to, ka Covid-19 radīto apdraudējumu ierobežošanas nolūkā ir būtiski svarīgi tirgū atļaut vēl citus dezinfekcijas līdzekļus, jo šo slimību nevar pietiekami ierobežot ar citiem līdzekļiem.
                  
               
                     (6)
                  
                  
                     Kompetentā iestāde uzskata, ka pieprasījums pēc dezinfekcijas līdzekļiem palielināsies vēl vairāk. Lai gan pastāv alternatīvi līdzekļi uz etanola bāzes, kompetentā iestāde uzskata, ka iespējamā izejvielu trūkuma radītā riska samazināšanai ir jāsaglabā daudzveidīgs dezinfekcijas līdzekļu piedāvājums tirgū.
                  
               
                     (7)
                  
                  
                     Kompetentā iestāde ir mudinājusi visus ražotājus, kuri guvuši labumu no šā pasākuma, pēc iespējas ātrāk pieprasīt produkta atļauju parastajā kārtībā. Viens uzņēmējs ir apstiprinājis savu nodomu iesniegt pieteikumu par to, lai parastajā kārtībā saņemtu atļauju dezinfekcijas līdzeklim, kas izgatavots uz propān-2-ola bāzes.
                  
               
                     (8)
                  
                  
                     Tā kā Covid-19 turpina apdraudēt sabiedrības veselību un šādu apdraudējumu Francijā nevar pienācīgi ierobežot, ja tirgū nav citu atļautu dezinfekcijas līdzekļu, ir lietderīgi atļaut kompetentajai iestādei pasākumu pagarināt uz laikposmu, kas nepārsniedz 550 dienas no dienas pēc sākotnējā 180 dienu laikposma, kurš tika atļauts ar kompetentās iestādes 2020. gada 13. marta lēmumu.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Biocīdu pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Pasākumu, ar ko atļauj piedāvāt tirgū un lietot cilvēka higiēnai paredzētus propān-2-olu saturošus dezinfekcijas līdzekļus, Francijas Ekoloģiskās pārejas ministrija var pagarināt līdz 2022. gada 13. martam.
         
         
            2. pants
            Šis lēmums ir adresēts Francijas Ekoloģiskās pārejas ministrijai.
         
         
            Briselē, 2021. gada 28. janvārī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 167, 27.6.2012., 1. lpp.